Ernst Wilhelm Wolf

Ernst Wilhelm Wolf (1735–1792) var en tysk hoffkapellmester, pianist og komponist.

 Liv 
Ernst Wilhelms eldre bror Ernst Friedrich var en organist og komponist som hadde studert med Gottfried Heinrich Stölzel. Wilhelm gikk på gymnas i Eisenach og Gotha. Han startet opp universitetsstudier ved Universitetet i Jena i 1755, men drev mest med musikk og fikk ansvaret for å lede byens collegium musicum, noe som ga ham anledning til å oppføre egne komposisjoner.

Etter opphold i Leipzig og Naumburg an der Saale, endte han opp i Weimar som hertuginne  Anna Amalie av Sachsen-Weimar-Eisenachs klaverlærer. I 1761 ble han utnevnt til konsertmester og organist ved hertuginnens kapell, og i 1772 ble han hoffkapellmester.

Wolf giftet seg med  Maria Carolina Benda i 1770, en datter av fiolinisten Franz Benda og selv komponist, cembalist og sanger.

 Verk 
Wolf var påvirket av Carl Philipp Emanuel Bachs klaververk og de kirkelige vokalverkene til Carl Heinrich Graun.

Wolf skrev sceneverk, verdslige og kirkelige kantater, oratorier, pasjoner, lieder, sonater, kvartetter for strykere og annen kammermusikk, symfonier, partitas og solokonserter (stort sett for cembalo). Han skrev også om musikk, mest kjent er Lehrwerk Musikalischer Unterricht, Dresden 1788.

 Kilder 


 Referanser 

 Litteratur 
 Vera Funk: «Auch eine Reise aber nur eine kleine musikalische». Zum zweihundertsten Todestag des Weimarer Komponisten Ernst Wilhelm Wolf. I Musica 46, 1992, , s. 299–303.
 Cornelia Brockmann, Instrumentalmusik in Weimar um 1800, Sinzig 2009.
 Ernst Wilhelm Wolf: Lehrwerk Musikalischer Unterricht, Dresden 1788.

 Eksterne lenker 



Kategori:Tyske komponister
Kategori:Klassisistiske komponister
Kategori:Tyske dirigenter
Kategori:Personer fra Wartburgkreis